**Eksempler på intervjuspørsmål**

**Det presiseres at dette dokumentet er av generell art, og at teksten må tilpasses den enkeltes virksomhet.**

**1. Kompetanse og yrkeserfaring**

Fortell om den utdanningen du har gjennomført og dine yrkeserfaringer (type oppgaver, ansvar og lignende). Kommenter hvorfor du eventuelt har skiftet stilling/arbeidsgiver.

Har du noen planer om videreutdanning?

Beskriv hva du spesielt har bidratt med i tidligere jobber/bedrifter.

På hvilken måte har nåværende stilling utviklet deg til å påta deg større ansvar? Er du tilfreds med den faglige utviklingen du har hatt?

Hvilke oppgaver lyktes du best med?

Hvilke oppgaver var særlig vanskelige å utføre?

Fortell om de lederne du har måttet forholde deg til, og hvordan du la opp samarbeidet med disse.

Si litt om nåværende arbeidssituasjon; arbeidsoppgaver, utfordringer og fremtidsutsikter.

Hvilke språk behersker du? (Om nødvendig teste kunnskapene).

Hvilke datakunnskaper har du, og hvilken programvare behersker du? (Om nødvendig teste dette).

Har du førerkort for personbil, ev. andre førerkortklasser dersom det er relevant?

**2. Motivasjon**

Hva motiverte deg til å søke på denne stillingen?

Hva visste du om vår bedrift før du kom hit i dag?

Hvordan vil du beskrive dine sterkeste ferdigheter i forhold til denne jobben?

Hva ser du etter i en arbeidsplass, og hva motiverer deg i arbeidshverdagen?

Hvordan synes du din bakgrunn passer for denne stillingen? Hva ville du kunne tilføre oss?

Er det oppgaver du ikke kunne tenke deg å jobbe med?

Hvilke tanker har du om din videre karriere? Hva er "drømmejobben" for deg – hvilke oppgaver har du da?

Hvilke grunnleggende faktorer motiverer deg?

Er det noen oppgaver/områder du ønsker å bli dyktigere på?

**3. Personlige egenskaper, m.m.**

Hva kjennetegner deg som menneske og medarbeider, og måten du omgås mennesker på?

Hvordan vil du vurdere ditt forhold til kollegaer?

Hvordan prioriterer du oppgaver når du har flere frister som nærmer seg?

Hva forbinder du med et godt arbeidsmiljø?

Hvordan kan du bidra til å skape/opprettholde et godt arbeidsmiljø?

Hvordan liker du å jobbe selvstendig kontra i teamarbeid?

Kan du gi eksempel på en utfordring du har møtt på jobb og hvordan du løste den?

Hvordan håndterer du konstruktiv kritikk?

Nevn noe du har tatt initiativet til som du i ettertid vil kunne si var din idé/opplegg?

Hvilken egenskap vil du si er viktigst hos en medarbeider?

Hvordan holder du deg oppdatert og utvikler deg innen ditt felt?

**4. Avsluttende spørsmål**

Har du noen spørsmål om stillingen eller bedriften?

Hva vil være tilfredsstillende lønn for deg?

Andre betingelser som vil være avgjørende for deg?

Hvilke referanser kan vi bruke?

Hvor lang oppsigelsestid har du i dag, og når kan du i så fall starte i vår bedrift?

Er det andre faktorer som til nå ikke har vært belyst som kan ha innvirkning på din aktualitet for stillingen?